A principios d'agostu, Chiang partió de Cantón pa ponese al mandu de la campaña. Acompañáben-y el so Estáu Mayor y un grupu d'asesores militares soviéticos. Pa les decisiones operatives, Chiang sofitóse considerablemente en Vasili Blücher, que lo acompañó na espedición. Los primeros oxetivos d'esta yeren los trés grandes ciudaes allugaes a veres del Yangtsé: Hankou, Nankín y Shanghai.